OpenLLM-France/wikimedia huggingface dataset:
# Petita Polònia

* Aquest article tracta sobre la regió europea. Si cerqueu la divisió administrativa del 1998, vegeu «Voivodat de Petita Polònia».
La Petita Polònia (des de l'edat mitjana, en llatí, Polonia Minor, en polonès Małopolska) és - al contrari de la Gran Polònia - originalment, la part meridional de l'antic estat polonès, amb les ciutats de Cracòvia, Lublin, Zamość i Sandomierz, el ducat de la Petita Polònia. Els territoris al voltant de Sandomierz es consideren parcialment com a part del mateix ducat. Durant la seva pertinença a Polònia, les regions ucraïneses de Galítsia, Podíl·lia, Volínia i altres quedaven també incloses en aquest concepte. La Província de la Petita Polònia existí fins a 1772.
A causa de les divisions de Polònia, la major part de les regions ucraïneses i la meitat meridional de les àrees originalment poloneses a Àustria van esdevenir una província coneguda amb el nom de Regne de Galítsia i Londomèria en la monarquia austrohongaresa, amb les regions ucraïneses de Galítsia de l'est, mentre que les àrees originalment poloneses es qualificaven com a Galítsia de l'oest. Les parts septentrionals de les àrees poloneses originals i parts de Podíl·lia i Volínia passaren a mans de Rússia per causa del repartiment de Polònia.
Després de la nova distribució de l'administració de Polònia, la Petita Polònia s'estenia sobre els voivodats de Sucarpàcia, Petita Polònia, Santa Creu i Lublin.
La regió té també una part als Tatra amb l'Àrea d'esports d'hivern al voltant de la ciutat de Zakopane.

## Referències

* ↑ „Mapa de Germània, Petita Polònia, Hongria, Valàquia i Transsilvània i parts de països adjacents,“ per „Claudii Ptolemaei geographicae enarrationis libri octo“, 1525, Estrasburg
# Petita Taca Fosca

La Petita Taca Fosca (en anglès Small Dark Spot), de vegades anomenada Taca Fosca 2, va ser un cicló del planeta Neptú. Va ser la segona tempesta més intensa al planeta el 1989, quan la Voyager 2 va sobrevolar el planeta, sent observada per l'espectròmetre infraroig. La taca girava en sentit horari. Va desaparèixer el 1994.

## Vegeu també

* Tempesta Drac

## Referències

* ↑ WTP: Neptune Small Spot. NASA. JPL.
# Petroica citrina

La petroica citrina (Microeca flavigaster) és un ocell de la família dels petròicids (Petroicidae).

## Hàbitat i distribució

Habita les sabanes, boscos i manglars, localment al nord-est d'Austràlia Occidental i nord del Territori del Nord, cap a l'est fins al nord-est de Queensland. Estès al sud de Nova Guinea i localment al nord.

## Taxonomia

Algunes classificacions consideren que la població del nord-est d'Austràlia Occidental és en realitat una espècie diferent:
* Microeca tormenti Mathews, 1916 - petroica de Kimberley.

## Referències

* ↑ petroica citrina «Petroica citrina». Cercaterm. TERMCAT, Centre de Terminologia. Rev. 10/10/2023(català)
* ↑ HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. http://datazone.birdlife.org/userfiles/file/Species/Taxonomy/HBW-BirdLife_Checklist_v6_Dec21.zip
* ↑ petroica de Kimberley «Petroica citrina». Cercaterm. TERMCAT, Centre de Terminologia. Rev. 10/10/2023(català)
# Perdiu boscana carablanca

La perdiu boscana carablanca (Arborophila orientalis) és una espècie d'ocell de la família dels fasiànids (Phasianidae) que habita l'extrem oriental de Java. Les espècies A.sumatrana, A.campbelli i A.rolli s'han considerat subespècies d'aquesta.
# Poix (Marne)

Poix és un municipi francès, situat al departament del Marne i a la regió del Gran Est. L'any 2007 tenia 87 habitants.

## Demografia
### Població

El 2007 la població de fet de Poix era de 87 persones. Hi havia 38 famílies, de les quals 13 eren unipersonals (13 dones vivint soles i 13 dones vivint soles), 17 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 39 eren l'habitatge principal de la família, 3 eren segones residències i 3 estaven desocupats. Tots els 45 habitatges eren cases. Dels 39 habitatges principals, 32 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 5 tenien tres cambres, 5 en tenien quatre i 29 en tenien cinc o més. 34 habitatges disposaven pel capbaix d'una plaça de pàrquing. A 15 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Poix el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 8 | 30 a 34 | 4 |
| 4 | 25 a 29 | 4 |
| 0 | 20 a 24 | 4 |
| 8 | 15 a 19 | 4 |
| 0 | 10 a 14 | 4 |
| 4 | 5 a 9 | 0 |
| 12 | 0 a 4 | 4 |

## Economia

El 2007 la població en edat de treballar era de 51 persones, 39 eren actives i 12 eren inactives. De les 39 persones actives 38 estaven ocupades (21 homes i 17 dones) i 1 aturada (1 home). De les 12 persones inactives 2 estaven jubilades, 3 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.
L'any 2000 a Poix hi havia 11 explotacions agrícoles que ocupaven un total de 1.920 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Poix a l'INSEE.
* Évolution et structure de la population Fitxa amb el detall de dades de Poix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Petita ossa

Petita ossa o Milagros: una ossa extraordinària (títol original en castellà, Milagros: Una osa extraordinaria) és una pel·lícula d'animació peruana estrenada el 2023, dirigida per Eduardo Schuldt i basada en el llibre homònim de l'escriptor i polític Hernán Garrido Lecca, el qual va rebre el Premi Nacional Ambiental Antonio Brack Egg l'any 2014. El film es va estrenar a les sales de cinema peruanes el 27 de juliol del 2023. S'ha doblat al català.

## Sinopsi

Milagros és una ossa d'antifaç que habita a l'Amazònia peruana i que té una gran intel·ligència, al nivell de posseir la capacitat d'entendre l'idioma dels humans. Juntament amb alguns dels seus amics, tindrà la missió d'enfrontar-se als reptes propis de la naturalesa i a la valenta crueltat de l'home amb l'objectiu de preservar la seva espècie i salvar el seu ecosistema.

## Repartiment original

* Melany Segura com a Milagros
* Nicole Valera com a Yana Yana
* Ann Giraldo com a Zorrito
* Genaro Vásquez com a Pallasso

## Producció i estrena

D'acord amb el director, la realització del film va durar prop de dos anys, i la seva etapa de producció es va estendre durant sis mesos. Estrenada el 27 de juliol de 2023 a les sales de cinema del Perú, la cinta va ser produïda per la companyia Chaska Entertainment i va ser certificada com la primera pel·lícula animada Climate Positive del món, per «haver seguit rigorosament els procediments i estàndards globals d'acció climàtica establerts per l'Organització de les Nacions Unides». L'agost de 2023, la pel·lícula ja havia superat els vuitanta mil espectadors en el seu pas pels cinemes del Perú, d'acord amb el diari Perú21.

## Referències

* ↑ Petita ossa a la Base de dades de cinema en català
* ↑ «Petita ossa». ésAdir. [Consulta: 18 setembre 2024].
* 1 2 «11 grans estrenes en català als cinemes per a la segona meitat del 2024». Generalitat de Catalunya. [Consulta: 5 abril 2024].
* ↑ Morocho, Ana. «‘Milagros: Una osa extraordinaria’, la nueva película animada de Eduardo Schuldt». infobae. [Consulta: 16 setembre 2023].
* ↑ «Osita andina llega para salvar el cine peruano: conoce a "Milagros: una osa extraordinaria"». La República, 26-05-2023. [Consulta: 16 setembre 2023].
* 1 2 3 «Conversamos con Eduardo Schuldt, director de la película animada». Depor, 07-08-2023. [Consulta: 16 setembre 2023].
* ↑ «“Milagros: Una osa extraordinaria”: todo lo que debes saber sobre la película peruana animada que se estrena este jueves 27 de julio». [Consulta: 16 setembre 2023].
* ↑ «“Milagros, una osa extraordinaria” hace historia al ser certificada por la ONU». , 08-07-2023 [Consulta: 16 setembre 2023].
* ↑ «La película “Milagros: Una osa extraordinaria” recibe la certificación “Climate Positive de Green Initiative"». Peru21, 20-07-2023. [Consulta: 16 setembre 2023].
* ↑ «‘Milagros: una osa extraordinaria’ ya superó los 80 mil espectadores». Peru21, 14-08-2023. [Consulta: 16 setembre 2023].

## Enllaços externs

* Tràiler en català
# Plegafulles llistat

El plegafulles llistat (Thripadectes holostictus) és una espècie d'ocell de la família dels furnàrids (Furnariidae).

## Hàbitat i distribució

Habita el sotabosc de la selva humida, localment als Andes, des de Colòmbia i sud-oest de Veneçuela, cap al sud, a través de l'est d'Equador i el Perú fins l'oest de Bolívia.

## Referències

* ↑ «Plegafulles llistat». Cercaterm. TERMCAT, Centre de Terminologia. Rev. 29/03/2021(català)
# Pi (estat)

L'Estat de Pī (xinès tradicional: 邳國, xinès simplificat: 邳国) va ser un estat vassall de la Dinastia Zhou durant el període de Primaveres i Tardors de la història xinesa. També conegut com l'Estat de Xue (xinès tradicional: 邳國, xinès simplificat: 薛国), Pi va ser governat per membres de la família Ren (任). El seu ancestre Xi Zhong (奚仲), havia estat el Ministre de Carruatges (车正) de Yu el Gran durant la Dinastia Xia (~2070&ndash1600 aEC) i se li havia atorgat terres a la confluència dels rius Dan (丹水) i Yi (沂水) en la part sud de l'actual província Shandong amb l'Estat de Song a l'est i l'Estat de Tan (郯国) al nord.

## Història

Inscripcions d'un oracle d'os de l'època de la Dinastia Shang (1600–1046 aEC) mostren els caràcters xinesos “丕” i “邑” (literalment: ciutat gran) de banda a banda; aquests es combinarien més tard en la forma única “邳”.
En la Dinastia Shang, Pi estava en guerra amb la cort imperial per resistir als seus intents de governar l'estat. Més tard Pi va ser derrotat per l'Estat de Peng. En el 418 aEC l'Estat de Qi es va desplaçar-hi al territori de Xue obligant als seus habitants a traslladar-se cap al sud en el Pi Baix (邳下), el qual es trobava a la part baixa del riu Si. El Pi Alt (邳上) es trobava al nord al llarg del mateix riu. L'estat va ser enderrocat finalment per l'Estat de Chu.
Amb els seus més de 1.500 anys d'història Pi va realitzar una important contribució al desenvolupament de la regió oriental de Xuzhou.

## Referències

* ↑ Zuo Zhuan Primer Any del Duc Ding de Lu.
* ↑ «Concessions de terra d'estat vassalls durant la Dinastia Zhou Occidental (西周所分封的诸侯国)» (en xinès). [Consulta: 29 octubre 2010].
Viccionari
# Philipp Schoch

Philipp Schoch (Winterthur, Suïssa 1979) és un surfista suís, guanyador de dues medalles olímpiques d'or.

## Biografia

Va néixer el 12 d'octubre de 1979 a la ciutat de Winterthur, població situada al cantó de Zúric. És germà del també surfista i medallista olímpic Simon Schoch.

## Carrera esportiva

Especialista en l'eslàlom paral·lel, va particiar als 22 anys en els Jocs Olímpics d'Hivern de 2002 realitzats a Salt Lake City (Estats Units), on aconseguí guanyar la medalla d'or en aquesta prova.
Participà novament en els Jocs Olímpics d'Hivern de 2006 realitzats a Torí (Itàlia), on aconseguí renovar la seva medalla d'or i batent en la final el seu propi germà, esdevenint així el primer surfista de neu en aconseguir revalidar el títol olímpic en qualsevol de les modalitats.
Al llarg de la seva carrera ha guanyat dues medalles de plata en el Campionat del Món de surf de neu. L'any 2005 guanyà, així mateix, la Copa del Món en la modalitat d'eslàlom paral·lel.

## Referències

* 1 2 3 «Olympedia – Philipp Schoch». [Consulta: 11 desembre 2021].
* ↑ «Philipp Schoch». Sports-Reference.com. Sports Reference LLC. «Còpia arxivada». Arxivat de l'original el 2020-04-17. [Consulta: 11 desembre 2021].

## Enllaços externs

* (alemany) Portal dels germans Schoch Arxivat 2011-07-07 a Wayback Machine.
# Pisek

Pisek és una població dels Estats Units a l'estat de Dakota del Nord. Segons el cens del 2000 tenia 96 habitants.

## Demografia

Segons el cens del 2000, Pisek tenia 96 habitants, 48 habitatges, i 27 famílies. La densitat de població era de 308,9 hab./km².
Dels 48 habitatges en un 16,7% hi vivien nens de menys de 18 anys, en un 54,2% hi vivien parelles casades, en un 0% dones solteres, i en un 41,7% no eren unitats familiars. En el 41,7% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,71.
Per edats la població es repartia de la següent manera: un 15,6% tenia menys de 18 anys, un 5,2% entre 18 i 24, un 25% entre 25 i 44, un 24% de 45 a 60 i un 30,2% 65 anys o més.
L'edat mediana era de 47 anys. Per cada 100 dones de 18 o més anys hi havia 88,4 homes.
La renda mediana per habitatge era de 38.125 $ i la renda mediana per família de 40.625 $. Els homes tenien una renda mediana de 27.500 $ mentre que les dones 18.125 $. La renda per capita de la població era de 31.215 $. Cap de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pisek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Pisek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Pleasant Prairie

Pleasant Prairie és una població dels Estats Units a l'estat de Wisconsin. Segons el cens del 2000, tenia 16.136 habitants.

## Demografia

Segons el cens del 2000, Pleasant Prairie tenia 16.136 habitants, 5.819 habitatges, i 4.393 famílies. La densitat de població era de 186,3 habitants per km².
Dels 5.819 habitatges en un 37% hi vivien nens de menys de 18 anys, en un 65% hi vivien parelles casades; en un 6,7%, dones solteres; i en un 24,5% no eren unitats familiars. En el 19% dels habitatges hi vivien persones soles, el 7,6% de les quals corresponia a persones de 65 anys o més que vivien soles. El nombre mitjà de persones que vivien en cada habitatge era de 2,73 i el nombre mitjà de persones que vivien en cada família era de 3,15.
Per edats, la població es repartia de la següent manera: un 27,2% tenia menys de 18 anys; un 6,6%, entre 18 i 24; un 31,3%, entre 25 i 44; un 24,2%, de 45 a 60; i un 10,6%, 65 anys o més.
L'edat mediana era de 37 anys. Per cada 100 dones de 18 o més anys hi havia 96,7 homes.
La renda mediana per habitatge era de 62.856 $; i la renda mediana per família, de 71.452 $. Els homes tenien una renda mediana de 50.477 $ mentre que les dones, 30.293 $. La renda per capita de la població era de 26.087 $. Aproximadament el 3% de les famílies i el 3,2% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pleasant Prairie» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 14 agost 2010].
* ↑ «Geographic Comparison Table- Pleasant Prairie». American Fact Finder. Oficina del Cens dels Estats Units, 12-01-2010.
# Praomys daltoni

Praomys daltoni és una espècie de mamífer rosegador de la família dels múrids. Viu a Benín, Burkina Faso, el Camerun, Costa d'Ivori, Gàmbia, Ghana, Guinea, Guinea Bissau, Libèria, Mali, el Níger, Nigèria, la República Centreafricana, el Senegal, Sierra Leone, el Sudan, el Sudan del Sud, Togo i el Txad. El seu hàbitat natural són els boscos oberts de sabana. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor del col·leccionista J. T. Dalton.

## Referències

* ↑ Cassola, F. Praomys daltoni. UICN 2016. Llista Vermella d'espècies amenaçades de la UICN, edició 2016, consultada el 19 novembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 97. ISBN 978-0801893049.
# Petroica celluda

La petroica celluda (Poecilodryas superciliosa) és un ocell de la família dels petròicids (Petroicidae).

## Hàbitat i distribució

Habita la selva pluvial, vegetació de ribera i manglars de la costa nord-est d'Austràlia Occidental, i cap a l'est, a través del nord del Territori del Nord fins al nord de Queensland a la Península del Cap York.

## Referències

* ↑ «Petroica celluda». Cercaterm. TERMCAT, Centre de Terminologia. Rev. 10/10/2023(català)
# Irene (cràter)

Irene és un cràter d'impacte en el planeta Venus de 13,6 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1994.

## Referències

* ↑ «Irene». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Comtat d'Orange (Texas)

El Comtat d'Orange és un dels 254 comtats de l'Estat de Texas i la seva seu és la ciutat d'Orange (Texas). A partir del cens de 2010, la seva població està estimada en 81.837 persones. El Comtat d'Orange és el comtat al racó sud-est de Texas, limítrof de Louisiana, però no té costa al Golf de Mèxic, ja que el Comtat de Jefferson i el llac Sabine fiten el Comtat d'Orange pel sud.

## Referències

* ↑ United States Census Bureau. «2010 Census Data». United States Census Bureau. Arxivat de l'original el 2011-07-06. [Consulta: 25 desembre 2011].
# Haplochromis thereuterion

Haplochromis thereuterion és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,2 cm de longitud total.

## Distribució geogràfica

Es troba al llac Victòria (Àfrica oriental).

## Referències

* ↑ Hilgendorf, F. M. 1888. Fische aus dem Victoria-Nyanza (Ukerewe-See), gesammelt von dem verstorbenen Dr. G. A. Fischer. Sitzungsber. Ges. Naturf. Freunde Berlín 1888: 75-79.
* ↑ BioLib
* 1 2 FishBase (anglès)
* ↑ van Oijen, M.J.P. i F. Witte, 1996. Taxonomical and ecological description of a species complex of zooplanktivorous cichlids from Lake Victoria. Zool. Verh. Leiden 302:56 p.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pa sense llevat

El pa àzim, pa alís, pa de pasta llisa, o pa sense llevat o rent és un tipus de pa pla que s'elabora barrejant farina amb aigua i formant una massa a la qual s'afegeix sal i es dona forma abans de sotmetre-la a una alta temperatura. A l'antiguitat s'utilitzaven pedres o cendres calentes com a font de calor, però més tard es va generalitzar l'ús del forn. Abans de conèixer els mètodes per a fermentar la pasta de farina de blat, el seu consum era molt popular.
A Aràbia i el nord d'Àfrica encara s'elabora pa àzim seguint els mateixos procediments de fa molts segles. Els catòlics en fan hòsties que es consagren a l'eucaristia i representen el cos de Crist. Els jueus elaboren un pa àzim anomenat matsà, el qual es consumeix per a commemorar la fugida dels israelites d'Egipte durant la celebració coneguda com a pésah. A l'Índia i Pakistan es preparen unes hòsties integrals de pa àzim anomenades chapatis.

## Variants
### A Europa

Als Països Catalans s'utilitza sobretot per a separar les barres de torró dur.
A Castella - la Manxa es fan les anomenades coques de pastor que s'usen per al guisat típic anomenat gaspatxo manxec, que és diferent de la sopa anomenada gaspatxo a Andalusia. Són hòsties a base de farina, sal i aigua disposades sobre les mateixes brases i cendra, amb l'avantatge que aquest pa àzim no es trenca pas fàcilment en el sarró dels pastors i els pagesos durant els sotracs de les llargues estades a l'aire lliure.

### A Àsia

Altres varietats de pa àzim elaborades a Àsia són el paratha i els puris, els quals porten algun adornament especial.

### A Amèrica

A Xile, es fa una mena de pa anomenat tortilla, amb farina, aigua, sal i greix, que normalment es cou en cendres calentes (caliu) o en sorra calenta.
# Creu de terme de Cullera

La Creu de Terme de Cullera és un bé d'interès cultural situada al citat municipi valencià. Està registrada com BIC amb número 46.21.105-023 i anotació ministerial RM-03-416 de 18 de novembre de 1996. Es tracta d'una creu de terme, s'acull a una declaració genèrica. La creu es troba al Museu d'Història i Arqueologia de Cullera.

## Referències

* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=215. Data de consulta: 7 octubre 2024.
* 1 2 http://www.cult.gva.es/dgpa/bics/detalles_bics.asp?IdInmueble=89
* ↑ http://www.culleraturismo.com/content/museo-de-historia-y-arqueolog%C3%ADa Arxivat 2012-07-24 a Wayback Machine.
# Constantí Meliteniota

Constantí Meliteniota fou un ardiaca romà d'Orient originari de Melitene, que va viure vers el 1276, que fou partidari i defensor de la unió de les esglésies llatina i grega. Va morir en exili a Bitínia i va escriure dos tractats: De Ecclesiastica Unione Latinorum et Graecorum i De Processione Spiritus Sancti.

## Referències

* Article a Smith, William (editor). A Dictionary of Greek and Roman Biography and Mythology (en anglès), 1870.
# Conducció

«Conducció» té aquests significats:
* Canonades: Conducció (transport)
** Conducció (hípica)
* Física, mecanismes que condueixen algun tipus d'energia sense cap mena d'interacció relacionada amb la col·lisió directa de les mateixes partícules implicades.
** Conducció tèrmica
** Conducció elèctrica
Viccionari